67. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1006 της 21/24 Οκτ. 1958 Περί καθορισμού τιμής λιανικής πωλήσεως των κυτίων των 10 σιγαρέττων. Λαβόν υπ’ όψιν: 1)Τας διατάξεις της υπ’ αριθ. 1768/1955 πράξεως του Υπουργικού Συμβουλίου, και 2)Την υφισταμένην ανάγκην διαρρυθμίσεως των τιμών των σιγαρέττων των συσκευαζομένων εις κυτία των 10 σιγαρέττων προς τον σκοπόν της αντιμετωπίσεως του ηυξημένου κόστους παραγωγής αυτών, αποφασίζει: 1.Αι τιμαί λιανικής πωλήσεως των κυτίων των 10 σιγαρέττων δύνανται να καθορίζωνται ανώτεραι των εκάστοτε τιμών των κυτίων των 20 σιγαρέττων κατά δρχ. 17,60 ανά χιλιόγραμμον και πέραν ταύτης, εφόσον δεν στρογγυλοποιούνται εις ακέραιον δεκάλεπτον ανά κυτίον κατά δρχ. 4,40 ανά χιλιόγραμμον. Η κατάταξις των σιγαρέττων εις τας ισχυούσας φορολογικάς κατηγορίας ενεργείται επί τη βάσει της τιμής λιανικής πωλήσεως των κυτίων των 20 σιγαρέττων. 2.Ο επί των κυτίων των 20 σιγαρέττων αναλογών εκάστοτε φόρος καταναλώσεως, προσαυξάνεται, προκειμένου περί των σιγαρέττων της προηγουμένης παραγράφου: α)κατά δρχ. 11 ανά χιλιόγραμμον, οσάκις αι τιμαί λιανικής πωλήσεως των σιγαρέττων τούτων είναι ανώτεραι των τοιούτων των 20 σιγαρέττων κατά δρχ. 17,60 ανά χιλιόγραμμον και β)κατά δρχ. 13,75 οσάκις αι τιμαί τούτων, λόγω στρογγυλοποιήσεως εις ακέραιον δεκάλεπτον, είναι ανώτεραι των τιμών λιανικής πωλήσεως των κυτίων των 20 σιγαρέττων κατά δρχ. 22 ανά χιλιόγραμμον. Ο φόρος καταναλώσεως των κυτίων των 10 σιγαρέττων μετά φίλτρου υπολογίζεται ως και επί των κυτίων των 20 σιγαρέττων, βάσει του συντελεστού της παρ. 5 της υπ’ αριθ. 1071/7.6.57 πράξεως ημών. 3.Αι διατάξεις της παρούσης καταλαμβάνουσι και τας κατά την ισχύν της ανεξοφλήτου αιτήσεις κοπής καπνού. 4.Εκδόσαν προς τούτο την υπ’ αριθ. 1006 παρούσαν πράξίν του, ήτις μερίμνη του επί των Οικονομικών Υπουργού θέλει υποβληθή προς νομοθετικήν κύρωσιν, ισχύει δε από της δημοσιεύσεώς της δια της Εφημερίδος της Κυβερνήσεως. 